

**Regulativ for tillitsvalgte**

(fastsatt av Sentralstyret i S-sak 044/05, 011/06, 069/07 og 067/08, gjeldende fra 21.5.2021)

**INNHOLD**

[1.0 Generelle bestemmelser: 3](#_Toc81824271)

[1.1 Myndighet til å fastsette regulativet: 3](#_Toc81824272)

[1.2 Obligatorisk bruk av regulativet: 3](#_Toc81824273)

[1.3 Normgivende bruk av regulativet: 3](#_Toc81824274)

[1.4 Vilkår som ikke er nevnt i regulativet: 3](#_Toc81824275)

[1.5 Tolkning og tvister: 3](#_Toc81824276)

[2.0 Prinsipper for honorering og utgiftsdekning: 3](#_Toc81824277)

[2.1 Myndighet til å fastsette styrehonorar: 3](#_Toc81824278)

[2.2 Vilkår for fastsettelse og utbetaling av styrehonorar: 3](#_Toc81824279)

[2.3 Frikjøp (engasjement) av styremedlemmer: 4](#_Toc81824280)

[2.4 Refusjon for utgifter knyttet til tillitsverv: 4](#_Toc81824281)

[2.5 Innberetning, dokumentasjon og øvre grenser: 4](#_Toc81824282)

[2.6 Opplysningsplikt: 4](#_Toc81824283)

[2.7 Avgrensning mot lønn og personalrelaterte betingelser: 4](#_Toc81824284)

[2.8 Eksterne honorarer i kraft av tillitsverv i NHF: 5](#_Toc81824285)

[2.9 Lån til tillitsvalgte: 5](#_Toc81824286)

[3.0 Generelle bestemmelser om utgiftsdekning: 5](#_Toc81824287)

[3.1 Generelle vilkår: 5](#_Toc81824288)

[3.2 Pålagte eller frivillige oppdrag: 5](#_Toc81824289)

[3.3 Tiltak som bidrar til likeverdig deltakelse: 5](#_Toc81824290)

[3.4 Avkorting/tilbakebetaling: 5](#_Toc81824291)

[3.5 Definisjon av døgn: 6](#_Toc81824292)

[3.6 Utlån og tilbakelevering: 6](#_Toc81824293)

[3.7 Bestilling av transport, hotell m.m.: 6](#_Toc81824294)

[3.8 Dokumentasjon, oppgjør og forskudd: 6](#_Toc81824295)

[3.9 Misbruk: 6](#_Toc81824296)

[4.0 Kostnader det kan gis utgiftsdekning for: 7](#_Toc81824297)

[Det gjelder særlige regler for organisasjonsledd som mottar helt eller delvis tilskudd fra NHF sentralt til honorering og/eller utgiftsdekning, jfr. kap. 6 og 7. 7](#_Toc81824298)

[4.1 Reiser og transport: 7](#_Toc81824299)

[4.2 Overnatting og kostgodtgjørelse: 7](#_Toc81824300)

[4.3 Telefon, avis m.m.: 7](#_Toc81824301)

[4.4 Andre direkte utlegg: 7](#_Toc81824302)

[4.5 Tapt arbeidsfortjeneste: 8](#_Toc81824303)

[4.6 Barnepass: 8](#_Toc81824304)

[4.7 Assistentgodtgjørelse: 8](#_Toc81824305)

[5.0 Nærmere bestemmelser for NHF sentralt: 8](#_Toc81824306)

[5.1 Landsmøtet: 8](#_Toc81824307)

[5.2 Lederkonferansen: 9](#_Toc81824308)

[5.3 Sentralstyret: 9](#_Toc81824309)

[5.4 Utvalgsarbeid: 9](#_Toc81824310)

[5.5 Kurs, møter og konferanser: 9](#_Toc81824311)

[5.6 Assistentgodtgjørelse: 9](#_Toc81824312)

[6.0 Nærmere bestemmelser for Landsforeningenes hovedstyrer som mottar helt eller delvis tilskudd fra NHF sentralt til dekning av honorarer og/eller utgiftsdekning: 9](#_Toc81824313)

[6.1 Generelle vilkår: 9](#_Toc81824314)

[6.2 Årsmøtet: 9](#_Toc81824315)

[6.3 Hovedstyret: 10](#_Toc81824316)

[6.4 Utvalgsarbeid: 10](#_Toc81824317)

[6.5 Kurs, møter og konferanser: 11](#_Toc81824318)

[7.0 Nærmere bestemmelser for Regioner som mottar tilskudd fra ”minimumsmodellen”: 11](#_Toc81824319)

[7.1 Generelle vilkår: 11](#_Toc81824320)

[7.2 Årsmøtet: 11](#_Toc81824321)

[7.3 Regionstyret: 11](#_Toc81824322)

[7.4 Utvalgsarbeid: 11](#_Toc81824323)

[7.5 Kurs, møter og konferanser: 11](#_Toc81824324)

[8.0 Gjeldende satser: 12](#_Toc81824325)

[8.1 Årlig regulering av satsene: 12](#_Toc81824326)

[8.2 Satser pr. 21. mai 2021: 12](#_Toc81824327)

1. **Generelle bestemmelser:**
   1. **Myndighet til å fastsette regulativet:**

Regulativ for tillitsvalgte i NHF fastsettes av sentralstyret i samsvar med NHFs lover, samt prinsipper og rammer fastsatt av landsmøtet.

* 1. **Obligatorisk bruk av regulativet:**

Regulativets bestemmelser gjelder for NHF sentralt og alle organisasjonsledd som mottar helt eller delvis **driftstilskudd** fra NHF sentralt. For organisasjonsledd som mottar helt eller delvis **tilskudd til honorering og utgiftsdekning** fra NHF sentralt gjelder særlige vilkår, jfr. regulativets bestemmelser i kap. 6 og 7.

* 1. **Normgivende bruk av regulativet:**

Regulativet skal for øvrig være normgivende for alle selvfinansierte organisasjonsledd (organisasjonsledd som **ikke** mottar helt eller delvis driftstilskudd fra NHF sentralt).

* 1. **Vilkår som ikke er nevnt i regulativet:**

I den grad det oppstår spørsmål om utgiftsdekning som ikke uttrykkelig står nevnt i regulativet, skal som hovedregel bestemmelsene i Statens regulativ følges.

* 1. **Tolkning og tvister:**

I den grad det oppstår tvil om tolkning og/eller tvister i forbindelse med praktiseringen av regulativet, skal tolkning og tvisteløsning fastsettes av sentralstyret (eller den sentralstyret gir fullmakt).

1. **Prinsipper for honorering og utgiftsdekning:**
   1. **Myndighet til å fastsette styrehonorar:**

Hovedprinsippet er at det overordnede organ (årsmøtet/landsmøtet) som velger tillitsvalgte til styrende organer i samsvar med NHFs lover, også fastsetter om det skal gis honorar til styrets medlemmer, og i tilfelle hvilke beløpsgrenser som skal fastsettes for slike honorarer. Det forutsettes da at det også er dette organisasjonsleddet som selv bærer alle økonomiske konsekvenser for bevilgede honorarer. Hovedprinsippet gjelder altså **ikke** i den grad utgiftene til honorar dekkes av overordnet organisasjonsledd. I slike tilfelle er det organisasjonsleddet som dekker kostnadene som også skal fastsette beløpets størrelse og eventuelle vilkår som skal knyttes til dette, jfr. kap. 6 og 7.

* 1. **Vilkår for fastsettelse og utbetaling av styrehonorar:**

Et honorar er et nærmere fastsatt beløp som er ment å være en økonomisk godtgjørelse for utøvelsen av tillitsvervet. Beløpet kan fastsettes årlig eller for hele valgperioden. Beløpet skal utbetales etterskuddsvis, månedlig, halvårlig eller årlig. Det skal foretas avkorting i beløpet dersom den tillitsvalgte fratrer sitt verv eller er forhindret fra å utøve dette. Honorarets størrelse skal på en hensiktsmessig måte reflektere forventningene til innsats, og tilpasses i forhold til de oppgaver og det ansvar som tilligger det styrende organet og den funksjon vedkommende er valgt til. Honorarets størrelse skal også fremstå som fornuftig i relasjon til den økonomiske situasjon som til enhver tid er gjeldende i det organisasjonsledd vedkommende er tillitsvalgt i. Som hovedregel skal det ikke ytes honorar til enkeltpersoner som overstiger grensen for plikten til å svare arbeidsgiveravgift. Honorarer gir ikke rett til feriepenger, og er ikke å anse som pensjonsgivende inntekt. Honorarer er skatte- og avgiftspliktig inntekt.

* 1. **Frikjøp (engasjement) av styremedlemmer:**

Avtale om frikjøp (engasjement) av styremedlemmer kan inngås etter særskilt vedtak i styret og innenfor godkjente budsjettrammer. Ved engasjement av styremedlemmer skal normale habilitetsregler følges. Det må under ingen omstendighet foretas engasjement av tillitsvalgte som strider mot lovenes § 6-4. Det skal settes krav til relevante kvalifikasjoner for den som engasjeres til slike avgrensede oppdrag. Engasjementet skal ha en klart tidsavgrenset ramme, og det skal gis en nærmere beskrivelse av engasjementets art, forventet resultat og hvilket honorar, utgiftsdekning og eventuelt andre kostnader som følger med oppdraget. I den grad engasjementet omfatter oppdrag som normalt inngår i den daglige drift, skal det engasjerte styremedlem rapportere til daglig leder. I motsatt fall skal styremedlemmet rapportere direkte til styret.

* 1. **Refusjon for utgifter knyttet til tillitsverv:**

Utgiftsdekning knyttet til utøvelse av tillitsverv i NHF, skal fastsettes av det styrende organ som også har ansvaret for at kostnadsdekningen finner sted. Det vil med andre ord normalt si styret selv. Unntaket herfra er utgiftsdekning som besørges av overordnet organisasjonsledd, jfr. bestemmelsene i punkt 2.1 m.fl..

* 1. **Innberetning, dokumentasjon og øvre grenser:**

NHF og alle underliggende organisasjonsledd skal følge myndighetenes regelverk og de lover som til en hver tid gjelder for beskatning og innberetning vedrørende honorarer, utgiftsdekning m.m. Utgifter godtgjøres kun etter godkjent dokumentasjon/bilag, og utgiftsdekning skal som hovedregel ikke overstige Statens regulativ. Dekning av udokumenterte utgifter skal normalt ikke forekomme, og er uansett å anse som honorar og blir dermed skatte- og avgiftspliktig. Det samme gjelder dekning av dokumenterte utgifter som går ut over statens satser og/eller som ikke følger skattedirektoratets regler for trekkfritak. Møtegodtgjørelse og tapt arbeidsfortjeneste er å anse som honorar.

* 1. **Opplysningsplikt:**

Opplysninger om honorarer til, og utgiftsdekning for tillitsvalgte, skal i forbindelse med fremleggelse av årsregnskap, gis til det organ som foretar valgene av disse, og til det organisasjonsledd som helt eller delvis dekker kostnadene.

* 1. **Avgrensning mot lønn og personalrelaterte betingelser:**

Honorarer eller andre godtgjørelser til tillitsvalgte skal ikke knyttes til NHFs lønnsregulativ eller andre lønns- og personalrelaterte betingelser. Det er viktig at styrende organer ikke selv er bundet opp til vilkår som bestemmer personalrelaterte betingelser, men står fritt og uavhengig i forhold til vurdering og fastsettelse av NHFs lønns- og personalpolitikk.

* 1. **Eksterne honorarer i kraft av tillitsverv i NHF:**

I den grad tillitsvalgte mottar honorar og/eller utvalgsgodtgjørelse i tilknytning til oppdrag på vegne av sitt organisasjonsledd (eksempelvis ved oppnevning i offentlige styrer, utvalg eller råd), skal honorarer en mottar for dette, ikke medføre noen avkorting av honoraret fra NHF. All erfaring tilsier at slike ekstra oppdrag som kan følge med vervet i NHF, ikke går ut over vedkommendes tillitsfunksjoner i NHF, men utføres i tillegg til dette.

* 1. **Lån til tillitsvalgte:**

Det skal ikke ytes lån til tillitsvalgte.

1. **Generelle bestemmelser om utgiftsdekning:**
   1. **Generelle vilkår:**

I samsvar med bestemmelsene i ”Regulativ for tillitsvalgte i NHF” gis det refusjon for direkte utgifter som blir påført den tillitsvalgte som følge av pålagte oppgaver i tilknytning til vedkommendes utøvelse av sitt tillitsverv. Utgiftsdekning skal så langt det er mulig alltid gis på billigste og mest effektive måte, og som hovedregel skal det ikke gis refusjon ut over bestemmelsene i Statens regulativ. Den enkelte tillitsvalgte plikter selv å påse at reiser, hotellopphold og lignende gjennomføres på billigst mulig måte. Oppstår det tvil om hva som er billigst mulig måte, eller om det ikke er mulig å gjennomføre oppdraget i samsvar med dette prinsippet, skal det alltid innhentes forhåndssamtykke fra det organisasjonsledd (budsjettansvarlig/kursleder e.l.) som bekoster oppdraget/utgiftsdekningen.

* 1. **Pålagte eller frivillige oppdrag:**

I regulativet for tillitsvalgte gjøres det på enkelte områder et skille mellom de oppdrag en tillitsvalgt blir pålagt å utføre i kraft av sitt verv, og oppdrag som tillitsvalgte utfører på egen anmodning eller på annen måte uten at dette er gitt som et pålegg fra eget styre eller overordnet organ. Med pålagte oppdrag menes også oppgaver gitt av styret eller overordnet organ som fordrer deltakelse fra tillitsvalgte og medlemmer for å få oppgaven utført. Eksempel på en slik oppgave kan være kartlegginger i forbindelse med aksjoner og lignende. *Pålagte oppdrag* gir som regel en annen utgiftsdekning enn *frivillige oppdrag*. (Deltakelse på kurs, konferanser og åpne møter regnes vanligvis som frivillig oppdrag.)

* 1. **Tiltak som bidrar til likeverdig deltakelse:**

Tillitsvalgte som på grunn av funksjonsnedsettelse ikke kan utføre sine pålagte oppdrag uten personlig assistanse, tilrettelagt transport eller andre tiltak som vil bidra til likeverdige deltakelsesmuligheter, skal på rimeligste måte få dekket kostnadene til dette i samsvar med regulativets bestemmelser. Anmodning om tiltrettelegging og/eller tiltak som fremmer likeverdig deltakelse, skal fremmes i god tid til det organisasjonsledd (budsjettansvarlig/kursleder e.l.) som arrangerer og/eller bekoster oppdraget.

* 1. **Avkorting/tilbakebetaling:**

Den som gjør krav på utgiftsdekning skal selv påse at reglene om avkortning og eventuell tilbakebetaling skjer i samsvar med regulativets bestemmelser.

* 1. **Definisjon av døgn:**

Et døgn er 24 timer og regnes fra det klokkeslettet reisen begynner. Som natt regnes tiden mellom kl. 22.00 og kl. 06.00.

* 1. **Utlån og tilbakelevering:**

I den grad et organisasjonsledd stiller helt eller delvis kostnadsfritt utstyr til disposisjon for at styreleder og/eller andre tillitsvalgte skal få utført sitt tillitsverv på en tilfredsstillende måte, så som PC, mobiltelefon o.l., skal slikt utstyr leveres tilbake på forlangende eller senest ved valgperiodens avslutning.

* 1. **Bestilling av transport, hotell m.m.:**

I den grad transport og/eller innkvartering ikke er bestilt av oppdragsgiver eller arrangør, kan den enkelte tillitsvalgte selv, etter innhentet forhåndssamtykke, foreta bestillingen i samsvar med regulativets bestemmelser, og på den måten som oppdragsgiver gir nærmere anvisninger om. Den som foretar bestillingen skal, så langt det er mulig, påse at det foretas bestillinger hos de byrå og reiseoperatører NHF har inngått avtale med. Det skal oppgis [avtalenummer](about:blank) som fås ved henvendelse til NHF sentralt, eller ved oppslag på NHFs intranettsider.

* 1. **Dokumentasjon, oppgjør og forskudd:**

Krav om utgiftsdekning skal sendes den som arrangerer og/eller bekoster oppdraget på fastlagt skjema (NHFs reiseregningsskjema) innen 14 dager etter at oppdraget er gjennomført. Sammen med reiseregningsskjema skal det vedlegges originale kvitteringer og bilag, herunder billetter o.l. Oppgjør foretas den 12. eller 30. hver måned, og refusjonspliktige beløp overføres til den konto som er oppgitt på reiseregningsskjemaet. Reiseregningen/bilaget må være anvist av den som har anvisningsrett før utbetaling kan skje. Dersom den som gjør krav på utgiftsdekning har beregnet for mye, eller for lite i forhold til gjeldende regulativ og bestemmelser, skal den som foretar utbetalingen gjøre nødvendig korrigering. Dersom regningsutstederen oppdager at det er gitt uriktig refusjon, skal overskytende innbetales, eller krav om etterbetaling fremsettes, senest 1 uke etter at oppgjør er mottatt. Det gis normalt ikke forskudd, men i den grad forskutteringen av kostnadene anses som urimelig, kan det, minst 1 uke på forhånd, fremsettes anmodning om overføring av forskudd til bankkonto overfor det organisasjonsledd (budsjettansvarlig/ kursleder e.l.) som arrangerer og/eller bekoster oppdraget. Nytt forskudd kan normalt ikke utbetales før tidligere utbetalt forskudd er gjort opp.

* 1. **Misbruk:**

Ved misbruk av retten til utgiftsdekning vil hele eller deler av beløpet kunne kreves tilbakebetalt. I alvorlige tilfeller vil politianmeldelse og/eller sanksjoner i samsvar med NHFs lover § 6-3 (eksklusjon) kunne komme til anvendelse. Krav om utgiftsdekning for samme kostnad/oppdrag fremsatt overfor flere organisasjonsledd i den hensikt å få utbetalt urettmessig utgiftsdekning vil vanligvis regnes som et alvorlig tilfelle.

1. **Kostnader det kan gis utgiftsdekning for:**

Det gjelder særlige regler for organisasjonsledd som mottar helt eller delvis tilskudd fra NHF sentralt til honorering og/eller utgiftsdekning, jfr. kap. 6 og 7.

* 1. **Reiser og transport:**

Så langt det er mulig skal samordning av reiser finne sted, både for oppnå kvantumsrabatter og for å minske kostnadene gjennom å samordne bilkjøring. Det kan ikke kreves utgiftsdekning for transport som er/blir betalt direkte av oppdragsgiver eller andre. Så langt det er mulig skal reiser skje med offentlige transportmidler. Fly skal benyttes når dette er billigst og mest hensiktsmessig. Det forutsettes at det bestilles tur/retur billetter, og at rabattordninger utnyttes i den grad det er mulig. Det kan gis dekning for bruk av privat bil i henhold til Statens regulativ for pålagte oppdrag (se pkt. 3.2), og med 50 % av statens satser for frivillige oppdrag. (Deltakelse på kurs, konferanser og åpne møter regnes vanligvis som frivillig oppdrag.) Med mindre det ikke foreligger alternative transportmuligheter, skal drosjereiser bare unntaksvis godkjennes. Reisetiden regnes fra avreisetidspunkt til hjemkomst. Dersom reisetiden overstiger 5 timer, kan utgifter til kost dekkes med det faktiske beløp ved innlevering av bilag begrenset oppad til satsene i Statens regulativ.

* 1. **Overnatting og kostgodtgjørelse:**

Det kan ikke kreves utgiftsdekning for hotell eller annen overnatting, diett eller kostgodtgjørelser når opphold og/eller bevertning er besørget av oppdragsgiver eller andre. For pålagte oppdrag gis det utgiftsdekning for overnatting og/eller diett tilsvarende de faktiske kostnader, begrenset oppad til satsene i Statens regulativ. For frivillige oppdrag ytes normalt ikke slik utgiftsdekning. Dersom det utbetales diett i samsvar med Statens regulativ, skal det foretas avkorting (måltidstrekk) i den grad frokost inngår i hotellprisen. Tilsvarende avkorting, i samsvar med Statens regulativ, skal skje for øvrige måltider som inngår i overnattingsprisen eller som betales av andre.

* 1. **Telefon, avis m.m.:**

For styreledere eller andre tillitsvalgte med særlig krevende funksjoner kan det etter særskilt styrevedtak ytes utgiftsdekning for ISDN/ADSL dataoppkopling, og/eller mobiltelefon, og/eller avisabonnement som anses nødvendig for utøvelsen av tillitsvervet. I den grad slik utgiftsdekning gis skal det skje etter satsene i Statens regulativ og de vilkår som for øvrig fremgår av ”Regulativ for tillitsvalgte i NHF”.

* 1. **Andre direkte utlegg:**

Etter særskilt beslutning fra styret eller budsjettansvarlig administrativ leder, kan det ytes hel eller delvis dekning for reise, opphold og deltakeravgift for pålagt eller frivillig deltakelse på kurs, konferanser o.l. På tilsvarende måte kan det også ytes dekning for pålagte representasjonsoppdrag. I den grad det er mulig skal forbruksmateriell (papir, fargebånd, permer m.m.) som er nødvendig for at tillitsvalgte skal kunne utføre sitt verv på en tilfredsstillende måte, stilles til disposisjon fra det tilhørende administrative ledd, eller det kan ytes refusjon for utlegg til slikt materiell av styret eller budsjettansvarlig administrativ leder når det er gitt forhåndssamtykke til slikt innkjøp. Andre direkte utlegg som det foreligger forhåndssamtykke til kan refunderes mot fremlagt gyldig kvittering.

* 1. **Tapt arbeidsfortjeneste:**

Dekning av tapt arbeidsfortjeneste kan bare gis når dette er avtalt på forhånd med det organisasjonsledd (budsjettansvarlig/kursleder e.l.) som er ansvarlig for kostnadsdekningen, og dokumentasjon fra arbeidsgiver foreligger. **Dekning av tapt arbeidsfortjeneste begrenses ikke i forhold til bestemte ukedager/helger**. Det utbetales ikke bådemøtegodtgjørelse/honorarog tapt arbeidsfortjeneste for samme tid. Det beregnes ikke feriepenger av tapt arbeidsfortjeneste.

* 1. **Barnepass:**

Tillitsvalgte som har behov for pass av egne barn hjemme for å kunne delta i pålagte oppdrag, kan søke stønad til barnepass. Søknaden skal fremmes til det organisasjonsledd (budsjettansvarlig/kursleder e.l.) som er ansvarlig for kostnadsdekningen. I søknaden skal det oppgis hvor lang tid det er aktuelt å søke dekning for. Utbetaling skjer direkte til den som har passet barna på grunnlag av innsendt skattekort eller kopi av skattekort. NHF benytter satsene i statens ”Særavtale om permisjon og økonomiske vilkår ved etter- og videreutdanning, kurs mv.”

* 1. **Assistentgodtgjørelse:**

I den grad det ikke ytes offentlig kostnadsdekning for assistanse, eller arrangøren ikke kan stille med tilstrekkelig assistanse, kan tillitsvalgte som har behov for det få dekket kostnader for personlig assistent etter nærmere avtale. Avtale om bruk av egen personlig assistent skal innhentes fra det organisasjonsledd (budsjettansvarlig/kursleder e.l.) som besørger kostnadsdekningen. Assistenttjeneste honoreres med 1 % av gjeldende G[[1]](#footnote-1) pr. påbegynte døgn, *eller* med dekning av tapt arbeidsfortjeneste etter dokumentasjon, jfr. punkt 4.5. Assistentoppdraget må ha en varighet på minst 4 timer Honoraret utbetales direkte til assistenten på grunnlag av innsendt skattekort eller kopi av skattekort. Reise- og diettgodtgjørelse utbetales etter statens satser i de tilfeller reise og opphold ikke bekostes direkte av arrangør/oppdragsgiver. For assistenter kan det i tillegg ytes inntil ½ kostgodtgjørelse pr. hele døgn som ”håndpenger”. Reise til og fra møte-/kursstedet kan skje på samme måte som den man er assistent for.

1. **Nærmere bestemmelser for NHF sentralt:**
   1. **Landsmøtet:**

I den grad det er mulig vil landsmøtet kunne holdes helt eller delvis åpent for observatører/gjester. Et hvert organisasjonsledd svarer selv for alle kostnader for egne observatører/gjester i landsmøtet. NHF sentralt foretar reisefordeling mellom delegatene fra regionene, landsforeningene og NHFU. Det utbetales ikke møtegodtgjørelse for deltakelse i landsmøtes forhandlinger.

* 1. **Lederkonferansen:**

NHF sentralt besørger som hovedregel alle nødvendige kostnader (reise, opphold, kost) for pålagt møtevirksomhet i lederkonferansen. Det utbetales ikke møtegodtgjørelse for deltakelse i lederkonferansen.

* 1. **Sentralstyret:**

NHF sentralt besørger som hovedregel alle nødvendige kostnader (reise, opphold, kost) for pålagt møtevirksomhet i sentralstyret. Landsmøtet fastsetter honorar for forbundsleder og sentralstyret. I samsvar med landsmøtets beslutning foretar sentralstyret eventuell intern fordeling av honorar og fastsetter utgiftsdekning for forbundsleder og sentralstyrets øvrige medlemmer.

Vedtak fra landsmøtet 2021:

*«Forbundslederens årlige honorar fastsettes til ti ganger grunnbeløpet i*

*Folketrygden (10 G), samt innmelding i den til enhver tid gjeldende*

*pensjonsordningen i NHF, inkludert vilkår om pensjonstrekk i honoraret, Pt. 2%.»*

* 1. **Utvalgsarbeid:**

NHF sentralt besørger som hovedregel alle nødvendige kostnader (reise, opphold, kost) for pålagt møtevirksomhet i sentrale utvalg oppnevnt av landsmøtet, styrende organer eller generalsekretæren. Med mindre noe annet bestemmes, skal det utbetales møtegodtgjørelse etter Statens satser for tillitsvalgt leder og medlem av faste og midlertidige sentrale utvalg. Det gis ikke godtgjørelse til forberedelser, og det kan settes nærmere begrensning i antall møter. Det kan etter særskilt vedtak gis utgiftsdekning i samsvar med ”Regulativ for tillitsvalgte i NHF”.

* 1. **Kurs, møter og konferanser:**

NHF sentralt besørger som hovedregel alle nødvendige kostnader (reise, opphold, kost) for pålagt deltakelse i sentrale kurs, møter og konferanser. Det gis ikke møtegodtgjørelse for slik deltakelse i regi av NHF, eller som NHF gir utgiftsdekning for deltakelse i.

* 1. **Assistentgodtgjørelse:**

For tillitsvalgte som er pålagt oppgaver i kraft av sitt sentrale tillitsverv, for deltakelse i interne eller eksterne oppdrag på vegne av NHF sentralt, kan innvilges utgiftsdekning til assistentgodtgjørelse.

1. **Nærmere bestemmelser for Landsforeningenes hovedstyrer som mottar helt eller delvis tilskudd fra NHF sentralt til dekning av honorarer og/eller utgiftsdekning:**
   1. **Generelle vilkår:**

I samsvar med prinsippene for honorering og utgiftsdekning (jfr. kap. 2) skal eventuell godtgjørelse for hovedstyrene i landsforeningene fastsettes av årsmøtet. Dersom landsforeningen, etter slikt årsmøtevedtak, søker NHFs sentralstyre (eller den sentralstyret gir fullmakt), og mottar tilskudd til honorar og utgiftsdekning, skal årsmøte fastsette honorar og utgiftsgodtgjørelse i samsvar med ”Regulativ for tillitsvalgte i NHF”.

* 1. **Årsmøtet:**

For landsforeninger som mottar tilskudd fra NHF sentralt (jfr. punkt 6.1), skal det ikke gis møtegodtgjørelse for deltakelse i årsmøtet.

* 1. **Hovedstyret:**

For landsforeninger som mottar tilskudd fra NHF sentralt (jfr. punkt 6.1), skal honorering og utgiftsdekning skje i samsvar med ”Regulativ for tillitsvalgte i NHF” på følgende måte:

* + 1. For landsforeninger med mer enn 1000 medlemmer kan det gis honorar og utgiftsdekning i h.h.t punkt 4.3, 4.4 og 4.5 til landsforeningens hovedstyre på inntil 1,1 G. Hovedstyret avgjør selv hvor mye som skal gis i form av honorar eller som utgiftsdekning. Det kan ikke ytes honorar til enkeltpersoner som overstiger grensen for plikt til å svare arbeidsgiveravgift. Det kan ikke gis utgiftsdekning som overstiger vilkårene i regulativets kap. 4. Dersom det foreligger et uomtvistelig behov for det, kan hovedstyret søke sentralstyret (eller den sentralstyret gir fullmakt) om å fravike bestemmelsene om utgiftsdekning i punkt 6.3.1. I den grad det fastsettes andre vilkår, skal enhver utgiftsdekning likevel være i samsvar med ”Regulativ for tillitsvalgte i NHF”.
    2. For landsforeninger med mellom 500 og 999 medlemmer kan det gis honorar og utgiftsdekning i h.h.t punkt 4.3, 4.4 og 4.5 til landsforeningens hovedstyre på inntil 0,6 G. Hovedstyret avgjør selv hvor mye som skal gis i form av honorar eller som utgiftsdekning. Det kan ikke ytes honorar til enkeltpersoner som overstiger grensen for plikt til å svare arbeidsgiveravgift. Det kan ikke gis utgiftsdekning som overstiger vilkårene i regulativets kap. 4. Dersom det foreligger et uomtvistelig behov for det, kan hovedstyret søke sentralstyret (eller den sentralstyret gir fullmakt) om å fravike bestemmelsene om utgiftsdekning i punkt 6.3.2. I den grad det fastsettes andre vilkår, skal enhver utgiftsdekning likevel være i samsvar med ”Regulativ for tillitsvalgte i NHF”.
    3. For landsforeninger med mindre enn 500 medlemmer kan det kan det gis honorar og utgiftsdekning i h.h.t punkt 4.3, 4.4 og 4.5 til landsforeningens hovedstyre på inntil 0,35 G. Hovedstyret avgjør selv hvor mye som skal gis i form av honorar eller som utgiftsdekning. Det kan ikke ytes honorar til enkeltpersoner som overstiger grensen for plikt til å svare arbeidsgiveravgift. Det kan ikke gis utgiftsdekning som overstiger vilkårene i regulativets kap. 4. Dersom det foreligger et uomtvistelig behov for det, kan hovedstyret søke sentralstyret (eller den sentralstyret gir fullmakt) om å fravike bestemmelsene om utgiftsdekning i punkt 6.3.3. I den grad det fastsettes andre vilkår, skal enhver utgiftsdekning likevel være i samsvar med ”Regulativ for tillitsvalgte i NHF”.
  1. **Utvalgsarbeid:**

Det kan ikke ytes møtegodtgjørelse eller andre honorarer for leder og medlemmer av faste eller midlertidige utvalg i landsforeninger som mottar tilskudd fra NHF sentralt i henhold til punkt 6.1. Dette gjelder ikke for fagutvalg eller råd som landsforeningen selv finansierer fra fond eller midler som er øremerket av det offentlige eller private givere til dette formålet.

* 1. **Kurs, møter og konferanser:**

For landsforeninger som mottar tilskudd fra NHF sentralt i henhold til punkt 6.1., kan det ikke gis møtegodtgjørelse eller honorar for deltakelse i kurser, møter og konferanser i landsforeningens regi, eller som landsforeningen gir utgiftsdekning for deltakelse i. I den grad styremedlemmer innleies som kursledere og/eller foredragsholdere, forutsettes at eventuelt oppdragshonorar/utgiftsdekning skjer innenfor budsjettrammene for arrangementet/kurset.

1. **Nærmere bestemmelser for Regioner som mottar tilskudd fra ”minimumsmodellen”:**
   1. **Generelle vilkår:**

I samsvar med prinsippene for honorering og utgiftsdekning (jfr. kap. 2) skal eventuell godtgjørelse for regionstyrene fastsettes av årsmøtet. Dersom regionen mottar driftstilskudd i samsvar med ”minimumsmodellen” fra NHF sentralt, skal årsmøte fastsette honorar og utgiftsgodtgjørelse i samsvar med ”Regulativ for tillitsvalgte i NHF”.

* 1. **Årsmøtet:**

For regioner som mottar driftstilskudd fra NHF sentralt i henhold til punkt 7.1, skal det foretas reisefordeling mellom delegatene, og det skal ikke gis møtegodtgjørelse for deltakelse i årsmøtet.

* 1. **Regionstyret:**

For regioner som mottar driftstilskudd fra NHF sentralt i henhold til punkt 7.1, skal honorar og utgiftsdekning skje i samsvar med ”Regulativ for tillitsvalgte i NHF” på følgende måte:

* + 1. For regionstyret kan det gis honorar og utgiftsdekning i h.h.t punkt 4.3, 4.4 og 4.5 på inntil 1,1 G. Regionstyret avgjør selv hvor mye som skal gis i form av honorar eller som utgiftsdekning. Det kan ikke ytes honorar til enkeltpersoner som overstiger grensen for plikt til å svare arbeidsgiveravgift. Det kan ikke gis utgiftsdekning som overstiger vilkårene i regulativets kap. 4. Dersom det foreligger et uomtvistelig behov for det, kan regionstyret søke sentralstyret (eller den sentralstyret gir fullmakt) om å fravike bestemmelsene om utgiftsdekning i punkt 7.3.1. I den grad det fastsettes andre vilkår, skal enhver utgiftsdekning likevel være i samsvar med ”Regulativ for tillitsvalgte i NHF”.
  1. **Utvalgsarbeid:**

Det kan ikke ytes møtegodtgjørelse eller andre honorarer for leder og medlemmer av faste eller midlertidige utvalg i regioner som mottar driftstilskudd fra NHF sentralt i henhold til punkt 7.1.

* 1. **Kurs, møter og konferanser:**

For regioner som mottar driftstilskudd fra NHF sentralt i henhold til punkt 7.1, kan det ikke gis møtegodtgjørelse eller honorar for deltakelse i kurser, møter og konferanser i regionens regi, eller som regionen gir utgiftsdekning for deltakelse i. I den grad styremedlemmer innleies som kursledere og/eller foredragsholdere, forutsettes at eventuelt oppdragshonorar/utgiftsdekning skjer innenfor budsjettrammene for arrangementet/kurset.

1. **Gjeldende satser:**
   1. **Årlig regulering av satsene:**

Satsene som gjelder for ”Regulativ for tillitsvalgte i NHF” er knyttet til ulike offentlige ordninger som f.eks. grunnbeløpet (G) i Folketrygden og Statens regulativ. De offentlige satsene reguleres på noe ulike tidspunkt gjennom året. For å sikre at satsene i NHFs regulativ blir best mulig tilpasse årsmøteperioden, og for å gi forutsigbarhet i forhold til budsjetteringen i de ulike organisasjonsledd, skal alle satsene reguleres hvert år når grunnbeløpet (G) i Folketrygden reguleres, det vil ordinært si den 1. mai.

* 1. **Satser pr. 21. mai 2021:**

I den grad det er mulig skal det brukes ordninger som inngår i NHFs fremforhandlede medlemsservicetilbud. Nedenfor gjengis gjeldende satser i forhold til dette regulativs bestemmelser.

1 G (G = grunnbeløpet i Folketrygden) pr. år kr. 106.399

1,1 G pr. år kr. 117.039

0,6 G pr. år kr. 63.839

0,35 G pr. år kr. 37.240

1 % av G kr. 1.064

Grensen for plikt til å svare arbeidsgiveravgift: pr. år kr. 80.000

Godtgjørelse for bruk av egen bil pr. km. kr.     4.03

Passasjertillegg (pr. passasjer) pr. km. kr.     1.00

Fast telefon (abonnements- og samtaleavgift) pr. kvartal inntil kr.      800

Mobiltelefon (abonnements- og samtaleavgift) pr. kvartal inntil kr.      800

Bredbånd (laveste overføringshastighet) pr. mnd. Inntil kr.      329

Barnepass (maksimalt 14 døgn pr. år[[2]](#footnote-2)[1]) pr. døgn inntil kr.      400

Møtegodtgjørelse (for styre/utvalgsleder) pr. time inntil kr.      410

Møtegodtgjørelse (for styre/utvalgsmedlem) pr. time inntil kr.      310

*Kostgodtgjørelse****[[3]](#footnote-3)[2]*** *for dagsreiser:*

- Dagdiett 6-12 timer kr       315

- Dagdiett 12 timer og mer kr.      585

*Kostgodtgjørelse2 ved overnatting:*

- Døgndiett 12 timer og mer innland kr.      801

- Nattillegg innland (ved privat overnatting) kr.      435

- Kompensasjonstillegg utenlandsreiser kr.      548

*Måltidstrekk døgndiett (avkorting):*

              - Frokost pr. måltid kr.      160

                - Lunsj pr. måltid kr.      240

- Middag pr. måltid kr. 400

*Måltidstrekk dagdiett (avkorting):*

- Frokost pr. måltid kr. 117

- Lunsj pr. måltid kr. 175

- Middag pr. måltid kr. 292

\* \* \*

Det er åpnet for trekkfrie satser for godtgjørelse for egen bil i regulativet. Det betyr at styremedlemmer i et lokallag, eller hvis styret i et lokallag gir kjøregodtgjørelse til medlemmer ved ulike typer arrangementer, kan lokallagsstyret utbetale denne type kjøregodtgjørelse etter trekkfri sats. Lokallag kan selvsagt velge hvilke satser de ønsker å bruke, men det er viktig å presisere at hvis de velger full sats, så er det en trekkpliktig del som må innberettes (kr. 0,53). Trekkfri sats er pr. 21. mai 2021 kr. 3,50.

Rettledning om bruken og forståelsen av ”Regulativ for tillitsvalgte i NHF”, samt opplysninger om statens regulativ, kan fås ved henvendelse til økonomiseksjonen ved sentraladministrasjonen.

Hvert enkelt organisasjonsledd plikter selv å holde sine tillitsvalgte kjent med regulativet. Regulativet kan bestilles fra hovedkontoret, og vil dessuten være tilgjengelig på NHFs intranett.

\* \* \*

1. Grunnbeløpet i Folketrygden [↑](#footnote-ref-1)
2. [1] For enslig forsørger gis det dekning for barnepass inntil 20 døgn pr. år [↑](#footnote-ref-2)
3. [2] Det er de faktiske utgifter som dekkes, begrenset oppad til satsene i Statens regulativ [↑](#footnote-ref-3)